02012R0079 — DA — 01.07.2021 — 004.002

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESFORORDNING (EU) Nr. 79/2012 af 31. januar 2012 om gennemførelsesbestemmelser til visse bestemmelser i Rådets forordning (EU) nr. 904/2010 om administrativt samarbejde og bekæmpelse af svig vedrørende merværdiafgift (omarbejdning) (EUT L 029 af 1.2.2012, s. 13)

Ændret ved:









▼B

KOMMISSIONENS GENNEMFØRELSESFORORDNING (EU) Nr. 79/2012

af 31. januar 2012

om gennemførelsesbestemmelser til visse bestemmelser i Rådets forordning (EU) nr. 904/2010 om administrativt samarbejde og bekæmpelse af svig vedrørende merværdiafgift

(omarbejdning)







▼M3

Artikel 1

Genstand

Ved denne forordning fastsættes der gennemførelsesbestemmelser til artikel 14, artikel 17, stk. 1, litra f), artikel 21, stk. 2, litra e), artikel 21, stk. 2a, litra d), artikel 21a, stk. 1 og 2, artikel 32, artikel 48, artikel 49 og artikel 51, stk. 1, i forordning (EU) nr. 904/2010.

▼B

Artikel 2

Kategorier af oplysninger, der udveksles uden forudgående anmodning

Følgende kategorier af oplysninger udveksles automatisk, jf. artikel 13 i forordning (EU) nr. 904/2010:

1) oplysninger om afgiftspligtige personer, der ikke er etableret

2) oplysninger om nye transportmidler.

Artikel 3

Underkategorier af oplysninger, der udveksles uden forudgående anmodning

1. Hvad angår afgiftspligtige personer, der ikke er etableret, udveksles følgende oplysninger automatisk: a) oplysninger om tildeling af momsregistreringsnummer til afgiftspligtige personer, der er etableret i en anden medlemsstat b) oplysninger om refusion af moms til afgiftspligtige personer, der ikke er etableret i tilbagebetalingsmedlemsstaten, men i en anden medlemsstat, i overensstemmelse med direktiv 2008/9/EF.

2. Hvad angår nye transportmidler, udveksles følgende oplysninger automatisk: a) oplysninger om leveringer, der er fritaget for afgift i henhold til artikel 138, stk. 2, litra a), i direktiv 2006/112/EF, af nye transportmidler, som defineret i dette direktivs artikel 2, stk. 2, litra a) og b), der foretages af personer, der betragtes som afgiftspligtige personer i henhold til dette direktivs artikel 9 stk. 2, og som er momsregistreret b) oplysninger om leveringer, der er fritaget for afgift i henhold til artikel 138, stk. 2, litra a), i direktiv 2006/112/EF, af nye både og luftfartøjer, som defineret i dette direktivs artikel 2, stk. 2, litra a) og b), der foretages af andre afgiftspligtige momsregistrerede personer end omhandlet i litra a), til personer, der ikke er momsregistreret c) oplysninger om leveringer, der er fritaget for afgift i henhold til artikel 138, stk. 2, litra a), i direktiv 2006/112/EF, af nye motordrevne landkøretøjer, som defineret i dette direktivs artikel 2, stk. 2, litra a) og b), der foretages af andre afgiftspligtige momsregistrerede personer end omhandlet i litra a), til personer, der ikke er momsregistreret.

Artikel 4

Meddelelse om, at medlemsstaten afstår fra deltagelse i udveksling af oplysninger uden forudgående anmodning

Senest den 20. maj 2012 meddeler hver medlemsstat i overensstemmelse med artikel 14, stk. 1, andet afsnit, i forordning (EU) nr. 904/2010 skriftligt Kommissionen sin beslutning om, hvorvidt den vil afstår fra at deltage i den automatiske udveksling af en eller flere kategorier eller underkategorier af oplysninger, jf. denne forordnings artikel 2 og 3. ►M1 Kroatien meddeler senest den 1. juli 2013 Kommissionen, hvorvidt landet afstår fra at deltage i den automatiske udveksling af oplysninger, jf. den beslutning, der er omhandlet i det foregående punktum. ◄ Kommissionen underretter de andre medlemsstater om kategorier, for hvilke en medlemsstat undlader at deltage.

Artikel 5

Udvekslingens hyppighed

Ved automatisk udveksling skal oplysninger, der vedrører de kategorier og underkategorier, der er beskrevet i artikel 2 og 3, fremsendes, så snart de bliver tilgængelige og i alle tilfælde inden for tre måneder efter udløbet af det kvartal, hvori den pågældende oplysning er blevet tilgængelig.

▼M3

Artikel 5a

Udveksling af toldoplysninger

▼M6

1. De kompetente myndigheders lagring af og automatiserede adgang til de oplysninger, der er omhandlet i artikel 17, stk. 1, litra e) og f), i forordning (EU) nr. 904/2010, sker ved brug af det elektroniske system, der er omhandlet i artikel 56, stk. 1, i Kommissionens gennemførelsesforordning (EU) 2015/2447 ( 1 ).

▼M3

2. Automatiseret adgang i henhold til artikel 21, stk. 2a, i forordning (EU) nr. 904/2010, gives på varepostniveau i en toldangivelse, jf. afsnit I, kapitel 2, afdeling 3, og afsnit I, kapitel 3, afdeling 1, kolonne H1, i bilag B til Kommissionens delegerede forordning (EU) 2015/2446 ( 2 ).

3. Hver enkelt varepost skal identificeres ved hjælp af følgende oplysninger, som kræves i henhold til artikel 226 i gennemførelsesforordning (EU) 2015/2447: a) masterreferencenummer og b) dato for antagelsen af toldangivelsen.

4. I bilag VII til nærværende forordning fastsættes det, hvilken oplysning i artikel 17, stk. 1, litra f), i forordning (EU) nr. 904/2010 der svarer til hvilket dataelement i toldsystemet som defineret i bilag B til gennemførelsesforordning (EU) 2015/2447.

Artikel 5b

Udveksling af oplysninger fra køretøjsregistre

1. Automatiserede undersøgelser af de oplysninger, der er omhandlet i artikel 21a, stk. 1, i forordning (EU) nr. 904/2010, (»oplysninger fra køretøjsregistre«) sker ved brug af en version af softwareprogrammet for det europæiske informationssystem vedrørende køretøjer og kørekort (Eucaris), der er særligt udformet med henblik på nævnte forordnings artikel 21a, og ændrede versioner af dette softwareprogram.

Automatiserede undersøgelser af oplysninger fra køretøjsregistre sker inden for en decentraliseret struktur.

Oplysninger fra køretøjsregistre, der udveksles via Eucaris-systemet, overføres i krypteret form.

Den specifikke version af softwareprogrammet, som er udviklet af dén Eucaris-part, der er udpeget til at foretage automatiserede undersøgelse af oplysninger fra køretøjsregistre med henblik på artikel 21a i forordning (EU) nr. 904/2010, skal være adskilt fra de øvrige versioner af softwareprogrammet i Eucaris. Automatiserede undersøgelser foretages i overensstemmelse med kravene til datasikkerhed og de tekniske betingelser for dataudveksling som omhandlet i kapitel 3, punkt 2 og 3, i bilaget til Rådets afgørelse 2008/616/RIA ( 3 ). Dataelementerne i de oplysninger fra køretøjsregistre, der skal udveksles, og de typer undersøgelser, der er tilladt, er anført i bilag VIII til nærværende forordning.

2. Automatiseret adgang til oplysninger fra køretøjsregistre sker ved brug af kommunikationsnetværket den transeuropæiske tjeneste for telematik mellem myndigheder (TESTA) og senere udviklinger heraf.

3. Medlemsstaterne træffer de nødvendige foranstaltninger for at sikre, at automatiserede undersøgelser af og automatiseret adgang til oplysninger fra køretøjsregistre er muligt døgnet rundt alle ugens dage. I tilfælde af tekniske fejl underretter medlemsstaternes nationale kontaktpunkter omgående hinanden herom, om nødvendigt med støtte fra dén Eucaris-part, der er udpeget til at udføre operationer. Den elektroniske udveksling af oplysninger skal genoprettes hurtigst muligt.

4. Hver medlemsstat udpeger en national myndighed som national kontaktperson, som i den pågældende medlemsstat er ansvarlig for behandling af indkomne anmodninger om momsoplysninger fra køretøjsregistre i henhold til artikel 21a i forordning (EU) nr. 904/2010, og en national myndighed til behandling af udgående anmodninger. Samme myndighed kan være ansvarlig for at behandle begge udvekslinger af oplysninger. Den underretter de øvrige medlemsstater og Kommissionen herom.

Artikel 5c

Identificering af Eurofiscforbindelsesembedsmænd, der gives adgang til oplysninger, som toldmyndighederne har indsamlet, til de oversigter, der er indsamlet i henhold til afsnit XI, kapitel 6, i direktiv 2006/112/EF, og til oplysninger fra køretøjsregistre

For at en medlemsstat skal kunne identificere en Eurofiscforbindelsesembedsmand, der gives adgang til oplysninger, som den pågældende medlemsstat har afgivet på de betingelser, der er fastsat i artikel 21, stk. 2, litra e), eller artikel 21, stk. 2a, litra d), eller artikel 21a, stk. 2, i forordning (EU) nr. 904/2010, gennemføres følgende foranstaltninger:

a) hver medlemsstat tildeler hver af sine Eurofiscforbindelsesembedsmænd en unik personlig brugeridentifikation

b) hver medlemsstat fører og ajourfører løbende en fortegnelse over navne og unikke personlige brugeridentifikationer for hver af sine Eurofiscforbindelsesembedsmænd og giver de øvrige medlemsstater og Kommissionen adgang til den ajourførte fortegnelse

c) hver medlemsstat sikrer, at enhver automatiseret undersøgelse, som den foretager af de oplysninger, der er omhandlet i artikel 21, stk. 2, litra e), eller artikel 21, stk. 2a, litra d), eller artikel 21a, stk. 1, i forordning (EU) nr. 904/2010, indeholder den unikke personlige brugeridentifikation for den Eurofiscforbindelsesembedsmand, der gives adgang til oplysningerne.

▼B

Artikel 6

Transmission af meddelelser

1. Oplysninger, der meddeles i overensstemmelse med forordning (EU) nr. 904/2010, sendes så vidt muligt kun elektronisk via CCN/CSI-netværket, med undtagelse af: a) anmodninger om meddelelse, jf. artikel 25 i forordning (EU) nr. 904/2010, samt de akter eller afgørelser, som anmodningen vedrører b) originaldokumenter, der fremsendes i overensstemmelse med artikel 9 i forordning (EU) nr. 904/2010.

2. De kompetente myndigheder i medlemsstaterne kan aftale at meddele de under stk. 1, litra a) og b), omhandlede oplysninger elektronisk.

Artikel 7

Oplysninger til afgiftspligtige personer

1. Medlemsstaterne forelægger nærmere oplysninger om fakturering, der er anført i bilag I til nærværende forordning, i overensstemmelse med artikel 32 i forordning (EU) nr. 904/2010 via den internetportal, som Kommissionen har oprettet.

2. Kommissionen stiller internetportalen, der er omhandlet i stk. 1, til rådighed for de medlemsstater, der vælger at offentliggøre følgende supplerende oplysninger: a) oplysninger om opbevaring af fakturaer, der er anført i bilag II b) supplerende, elektronisk kodede oplysninger, som medlemsstater stiller krav om efter artikel 9, stk. 2, i direktiv 2008/9/EF c) indtil den 31. december 2014 den standardafgiftssats, der er omhandlet i forordning (EU) nr. 904/2010, artikel 42, stk. 2 ▼M5 d) fra den 1. juli 2021 de afgiftssatser, der gælder for levering af varer og tjenesteydelser omfattet af særordningerne i afsnit XII, kapitel 6, i direktiv 2006/112/EF, der er omhandlet i artikel 47g, stk. 2, i forordning (EU) nr. 904/2010. ▼B

Artikel 8

Oplysninger, der udveksles i forbindelse med refusion af moms

Hvis en tilbagebetalingsmedlemsstat anmoder andre medlemsstater om at fremsende supplerende elektronisk kodede oplysninger i henhold til artikel 9, stk. 2, i direktiv 2008/9/EF, anvendes de i bilag III til denne forordning anførte koder til at fremsende sådanne oplysninger.

Artikel 9

Beskrivelse af erhvervsaktiviteten, der udveksles i forbindelse med refusion af moms

Hvis en tilbagebetalingsmedlemsstat anmoder om en beskrivelse af ansøgerens erhvervsaktivitet i henhold til artikel 11 i direktiv 2008/9/EF, meddeles sådanne oplysninger på det fjerde niveau af NACE Rev. 2 koderne, som er fastsat i artikel 2, stk. 1, litra d), i forordning (EF) nr. 1893/2006.

Artikel 10

Meddelelse af akter og afgørelser vedrørende refusion af moms

Hvis en tilbagebetalingsmedlemsstat anmoder den medlemsstat, hvor modtageren er etableret, om, at akter og afgørelser vedrørende tilbagebetaling i henhold til direktiv 2008/9/EF meddeles modtageren, kan anmodningen om meddelelse fremsendes gennem det CCN/CSI-netværk, der er fastlagt i artikel 2, stk. 1, litra q), i forordning (EU) nr. 904/2010.

Artikel 11

Statistiske oplysninger

Listen over de statistiske oplysninger, der er omhandlet i artikel 49, stk. 3, i forordning (EU) nr. 904/2010, findes i bilag IV til nærværende forordning.

Hver medlemsstat sender inden den 30. april hvert år elektronisk de i stk. 1 nævnte statistiske oplysninger til Kommissionen ved anvendelse af modellen i bilag IV.

Artikel 12

Meddelelse af nationale retsforskrifter

Medlemsstaterne tilsender Kommissionen teksten til alle nationale retsforskrifter, som de udsteder på det område, der er omfattet af denne forordning.

Kommissionen meddeler de øvrige medlemsstater disse foranstaltninger.

Artikel 13

Ophævede retsakter

Forordning (EF) nr. 1925/2004 og (EF) nr. 1174/2009 ophæves.

Henvisninger til de ophævede forordninger gælder som henvisninger til nærværende forordning og læses efter sammenligningstabellen i bilag VI.

Artikel 14

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

Oplysninger om fakturering i overensstemmelse med artikel 32 i forordning (EU) nr. 904/2010

1. Udstedelse af fakturaer

Artikel 221, stk. 1, i direktiv 2006/112/EF — mulighed for at stille krav om, at der udstedes fakturaer

Spm. 1. I hvilke andre tilfælde stilles der krav om fakturaer?

Spm. 2. Hvis der stilles krav om fakturaer, drejer det sig så om forenklede fakturaer eller almindelige fakturaer?

Artikel 221, stk. 2, i direktiv 2006/112/EF — mulighed for at stille krav om, at fritagne finansielle tjenester og forsikringstjenester udsteder fakturaer

Spm. 3. Stilles der krav om, at fritagne finansielle tjenester og forsikringstjenester udsteder fakturaer?

Spm. 4. Hvis ja, stilles der krav om en forenklet eller en almindelig faktura?

Artikel 221, stk. 3, i direktiv 2006/112/EF — mulighed for at fravige krav om, at der udstedes fakturaer for fritagne leverancer

Spm. 5. For hvilke fritagne leverancer i givet fald stilles der ikke krav om en faktura?

2. Tidspunktet for udstedelse af en faktura

Artikel 222 i direktiv 2006/112/EF — mulighed for at pålægge tidsfrister for udstedelse af fakturaer.

Spm. 6. Er der pålagt en frist for udstedelse af fakturaer, bortset fra leveringer inden for Fællesskabet eller for leveringer af ydelser på tværs af landegrænser, som er omfattet af omvendt betalingspligt?

Spm. 7. Inden for hvilken frist skal fakturaen i bekræftende fald udstedes?

3. Samlefakturaer

Artikel 223 i direktiv 2006/112/EF — periode, i hvilken der må udstedes samlefakturaer

Spm. 8. Må der udstedes samlefakturaer for leveringer, hvor momsen forfalder inden for en periode, der er længere end en kalendermåned? Dette udelukker leveringer inden for Fællesskabet og leveringer af ydelser på tværs af landegrænser, som er omfattet af omvendt betalingspligt.

Spm. 9. Hvor lang en periode drejer det sig i bekræftende fald om?

4. Fakturaer, der udstedes af kunden

Artikel 224 i direktiv 2006/112/EF — mulighed for at kunden kan udstede fakturaer i den afgiftspligtige persons navn og for hans regning

Spm. 10. Stilles der krav om, at fakturaerne udstedes i den afgiftspligtige persons navn og for hans regning?

5. Udlicitering af fakturering til tredjeparter uden for EU

Artikel 225 i direktiv 2006/112/EF — mulighed for at stille krav til tredjeparter uden for EU, der udsteder fakturaer på vegne af leverandører i EU

Spm. 11. Stilles der krav vedrørende udlicitering af fakturering til tredjeparter, som er etableret uden for EU?

Spm. 12. I bekræftende fald angives de stillede krav?

6. Oplysninger på fakturaer

Artikel 227 i direktiv 2006/112/EF — krav om at oplyse kundens momsregistreringsnummer

Spm. 13. Kræves kundens momsregistreringsnummer oplyst på fakturaen i andre tilfælde end for leveringer inden for Fællesskabet eller leveringer, som er omfattet af omvendt betalingspligt?

Spm. 14. I hvilke andre tilfælde kræves kundens momsregistreringsnummer oplyst på fakturaen i bekræftende fald?

Artikel 230 i direktiv 2006/112/EF — valutaangivelse på fakturaen med hensyn til moms

Spm. 15. Er indberetning nødvendig, når momsbeløb omregnes til den nationale valuta ved anvendelse af vekselkursen fra Den Europæiske Centralbank?

Artikel 239 i direktiv 2006/112/EF — anvendelse af et skatteregistreringsnummer

Spm. 16. Udstedes et momsregistreringsnummer, hvis leverandøren eller kunden ikke foretager erhvervelser inden for Fællesskabet, fjernsalg eller leverancer inden for Fællesskabet?

Artikel 240 i direktiv 2006/112/EF — anvendelse af et momsregistreringsnummer og et skatteregistreringsnummer

Spm. 17. Hvis både et momsregistreringsnummer og skatteregistreringsnummer udstedes, i hvilke tilfælde kræves et af disse eller begge anført på fakturaen?

7. Fakturaer i papirformat og i elektronisk format

Artikel 235 i direktiv 2006/112/EF — fakturaer i elektronisk format, der udstedes uden for EU

Spm. 18. Stilles der betingelser til elektroniske fakturaer, som er udstedt fra et tredjeland?

Spm. 19. I bekræftende fald hvilke betingelser?

8. Forenklede fakturaer

Artikel 238 i direktiv 2006/112/EF — anvendelse af forenklede fakturaer

Spm. 20. I hvilke tilfælde tillades forenklede fakturaer?

Artikel 226b i direktiv 2006/112/EF — krævede oplysninger på den forenklede faktura

Spm. 21. Hvilke oplysninger skal forenklede fakturaer indeholde?









BILAG II

Oplysninger om opbevaring af fakturaer, som medlemsstaterne må stille til rådighed via internetportalen

Artikel 245 i direktiv 2006/112/EF — opbevaringssted

Spm. 1. Kræves der meddelelse om opbevaringsstedet, hvis dette befinder sig uden for medlemsstaten?

Spm. 2. Hvordan gives denne meddelelse i bekræftende fald?

Spm. 3. Må fakturaer i papirformat opbevares uden for medlemsstaten?

Artikel 247, stk. 1, i direktiv 2006/112/EF — opbevaringsperiode

Spm. 4. Hvor længe skal fakturaer opbevares?

Artikel 247, stk. 2, i direktiv 2006/112/EF — opbevaringsform

Spm. 5. Må fakturaer i papirformat opbevares i elektronisk format?

Spm. 6. Må elektroniske fakturaer opbevares i papirformat?

Spm. 7. Skal dataene til sikring af ægtheden af oprindelsen og integriteten af indholdet af fakturaer, der opbevares elektronisk, opbevares i tilfælde, hvor elektroniske signaturer eller EDI (elektronisk dataudveksling) anvendes?

Artikel 247, stk. 3, i direktiv 2006/112/EF — opbevaring i et tredjeland

Spm. 8. Må fakturaer opbevares i et tredjeland?

Spm. 9. Stilles der i bekræftende fald betingelser herfor?









BILAG III







Koder, der skal anvendes ved fremsendelse af oplysninger i henhold til artikel 48, stk. 2, i forordning (EU) nr. 904/2010 Kode 1. Brændstof 1.1. Brændstof til transportmidler af en vægt på over 3 500 kg, bortset fra transportmidler til betalende passagerer 1.1.1. Benzin 1.1.2. Diesel 1.1.3. LPG 1.1.4. Naturgas 1.1.5. Biobrændstof 1.2. Brændstof til transportmidler af en vægt på 3 500 kg og derunder, bortset fra transportmidler til betalende passagerer 1.2.1. Benzin 1.2.2. Diesel 1.2.3. LPG 1.2.4. Naturgas 1.2.5. Biobrændstof 1.2.6. Personbil 1.2.7. lastvogn 1.3. Brændstof til transportmidler til betalende passagerer 1.3.1. Benzin 1.3.2. Diesel 1.3.3. LPG 1.3.4. Naturgas 1.3.5. Biobrændstof 1.4. Brændstof, der specifikt anvendes i prøvekøretøjer 1.5. Jordolieprodukter, der anvendes til smøring af transportmidler eller motorer 1.6. Brændstof, købt til videresalg 1.7. Brændstof til godstransportmidler 1.8. Brændstof til passager- og multipurposevogne 1.8.1. Der anvendes udelukkende til erhvervsformål 1.8.2. Der anvendes delvis til erhvervsmæssig passagertransport, kørselsundervisning eller udlejning 1.8.3. Der anvendes delvis til andre formål end de i 1.8.2 nævnte 1.9. Brændstof til motorcykler, autocampere og køretøjer til fritids- eller sportsformål, og luftfartøjer af en vægt på under 1 550 kg 1.9.1. Der anvendes til erhvervsmæssig passagertransport, kørselsundervisning eller udlejning 1.9.2. Der anvendes til erhvervsformål 1.10. Brændstof til maskiner og landbrugstraktorer 1.10.1. Benzin 1.10.2. Diesel 1.10.3. LPG 1.10.4. Naturgas 1.10.5. Biobrændstof 1.11. Brændstof til passagertransportmidler med færre end 9 siddepladser eller udlejningsbiler 1.11.1. Benzin 1.11.2. Diesel 1.11.3. LPG 1.11.4. Naturgas 1.11.5. Biobrændstof 1.12. Brændstof til andre passagertransportmidler end de i 1.8 og 1.9 nævnte 1.13. Brændstof til transportmidler, for hvilke der ikke gælder begrænsninger af fradragsretten 1.14. Brændstof til transportmidler, for hvilke der gælder begrænsninger af fradragsretten Kode 2. Leje af transportmidler 2.1. Leje af transportmidler af en vægt på over 3 500 kg, bortset fra transportmidler til betalende passagerer 2.2. Leje af transportmidler af en vægt på 3 500 kg og derunder, bortset fra transportmidler til betalende passagerer 2.1.1. I en uafbrudt periode på over 6 måneder 2.2.2. I en uafbrudt periode på 6 måneder og derunder 2.2.3. Personbil 2.2.4. lastvogn 2.3. Leje af transportmidler til betalende passagerer 2.3.1. I en uafbrudt periode på over 6 måneder 2.3.2. I en uafbrudt periode på 6 måneder og derunder 2.4. Leje af godstransportmidler 2.5. Leje af passager- og multipurposevogne 2.5.1. Der anvendes udelukkende til erhvervsformål 2.5.2. Der anvendes delvis til erhvervsmæssig passagertransport eller kørselsundervisning 2.5.3. Der anvendes delvis til andre formål end de i 2.5.2 nævnte 2.6. Leje af motorcykler, autocampere og køretøjer til fritids- eller sportsformål, og luftfartøjer af en vægt på under 1 550 kg 2.6.1. Der anvendes til erhvervsmæssig passagertransport eller kørselsundervisning 2.6.2. Der anvendes til andre erhvervsformål 2.7. Leje af passagervogne i kategori M1 2.8. Leje af passagertransportmidler med flere end 9 siddepladser 2.9. Leje af passagertransportmidler med færre end 9 siddepladser 2.9.1. Der anvendes til erhvervsformål 2.9.2. Der anvendes til andre formål end erhvervsformål 2.10. Leje af transportmidler, for hvilke der ikke gælder begrænsninger af fradragsretten 2.11. Leje af transportmidler, for hvilke der gælder begrænsninger af fradragsretten 2.12. Leje af andre transportmidler end de i 2.5 og 2.6 nævnte Kode 3. Udgifter i forbindelse med transportmidler (bortset fra de under kode 1 og 2 nævnte varer og tjenesteydelser) 3.1. Udgifter i forbindelse med transportmidler af en vægt på over 3 500 kg, bortset fra transportmidler til betalende passagerer 3.1.1. Køb af transportmidler af en vægt på over 3 500 kg, bortset fra transportmidler til betalende passagerer 3.1.2. Vedligeholdelse af transportmidler af en vægt på over 3 500 kg, bortset fra transportmidler til betalende passagerer 3.1.3. Køb og montering af tilbehør til transportmidler af en vægt på over 3 500 kg, bortset fra transportmidler til betalende passagerer 3.1.4. Udgifter til garage eller parkering for transportmidler af en vægt på over 3 500 kg, bortset fra transportmidler til betalende passagerer 3.1.5. Andre udgifter i forbindelse med transportmidler af en vægt på over 3 500 kg, bortset fra transportmidler til betalende passagerer 3.2. Udgifter i forbindelse med transportmidler af en vægt på 3 500 kg og derunder, bortset fra transportmidler til betalende passagerer 3.2.1. Køb af transportmidler af en vægt på 3 500 kg og derunder, bortset fra transportmidler til betalende passagerer 3.2.2. Vedligeholdelse af transportmidler af en vægt på 3 500 kg og derunder, bortset fra transportmidler til betalende passagerer 3.2.3. Køb og montering af tilbehør til transportmidler af en vægt på 3 500 kg og derunder, bortset fra transportmidler til betalende passagerer 3.2.4. Udgifter til garage eller parkering for transportmidler af en vægt på 3 500 kg og derunder, bortset fra transportmidler til betalende passagerer 3.2.5. Andre udgifter i forbindelse med transportmidler af en vægt på 3 500 kg og derunder, bortset fra transportmidler til betalende passagerer 3.2.6. Personbil 3.2.7. lastvogn 3.3. Udgifter i forbindelse med transportmidler til betalende passagerer 3.3.1. Køb af transportmidler til betalende passagerer 3.3.2. Vedligeholdelse af transportmidler til betalende passagerer 3.3.3. Køb og montering af tilbehør i transportmidler til betalende passagerer 3.3.4. Udgifter til garage eller parkering for transportmidler til betalende passagerer 3.3.5. Andre udgifter i forbindelse med transportmidler til betalende passagerer 3.4. Udgifter i forbindelse med godstransportmidler 3.4.1. Køb af godstransportmidler 3.4.2. Vedligeholdelse af godstransportmidler 3.4.3. Udgifter til garage eller parkering for godstransportmidler 3.4.4. Andre udgifter i forbindelse med godstransportmidler end de i 3.4.1, 3.4.2 og 3.4.3 nævnte 3.5. Vedligeholdelse af passager- og multipurposevogne 3.5.1. Der anvendes udelukkende til erhvervsformål 3.5.2. Der anvendes delvis til erhvervsmæssig passagertransport, kørselsundervisning eller udlejning 3.5.3. Der anvendes delvis til andre erhvervsformål end de i 3.5.2 nævnte 3.6. Vedligeholdelse af motorcykler, autocampere og køretøjer til fritids- eller sportsformål, og luftfartøjer af en vægt på over 1 550 kg 3.6.1. Der anvendes til erhvervsmæssig passagertransport, kørselsundervisning eller udlejning 3.6.2. Der anvendes til andre erhvervsformål 3.7. Udgifter, bortset fra vedligeholdelse, garage og parkering, i forbindelse med passager- og multipurposevogne 3.7.1. Der anvendes udelukkende til erhvervsformål 3.7.2. Der anvendes delvis til erhvervsmæssig passagertransport, kørselsundervisning eller udlejning 3.7.3. Der anvendes delvis til andre formål end de i 3.7.2 nævnte 3.8. Udgifter, bortset fra vedligeholdelse, garage og parkering, i forbindelse med motorcykler, autocampere og køretøjer til fritids- eller sportsformål, og luftfartøjer af en vægt på over 1 550 kg 3.8.1. Der anvendes til erhvervsmæssig passagertransport, kørselsundervisning eller udlejning 3.8.2. Der anvendes til andre erhvervsformål 3.9. Køb af passagervogne i kategori M1 3.10. Køb af tilbehør til passagervogne i kategori M1, inkl. samling og montering 3.11. Udgifter i forbindelse med transportmidler med flere end 9 siddepladser eller godstransportmidler 3.12. Udgifter i forbindelse med passagertransportmidler med færre end 9 siddepladser, der anvendes til erhvervsformål 3.13. Udgifter i forbindelse med transportmidler, for hvilke der ikke gælder begrænsninger af fradragsretten 3.14. Udgifter i forbindelse med transportmidler, for hvilke der gælder begrænsninger af fradragsretten 3.15. Vedligeholdelse af passagertransportmidler, bortset fra passager- og multipurposevogne, motorcykler, autocampere og køretøjer til fritids- eller sportsformål, og luftfartøjer af en vægt på over 1 550 kg 3.16. Udgifter til garage eller parkering for passagertransportmidler 3.17. Udgifter, bortset fra vedligeholdelse, garage eller parkering, i forbindelse med andre transportmidler end passager- og multipurposevogne, motorcykler, autocampere og køretøjer til fritids- eller sportsformål, og luftfartøjer af en vægt på over 1 550 kg Kode 4. Bompenge og vejbrugerafgifter 4.1. Bompenge for transportmidler af en vægt på over 3 500 kg, bortset fra transportmidler til betalende passagerer 4.2. Bompenge for køretøjer af en vægt på 3 500 kg og derunder, bortset fra transportmidler til betalende passagerer 4.2.1. Personbil 4.2.2. lastvogn 4.3. Bompenge for transportmidler til betalende passagerer 4.4. Bompenge for transportmidler, der benytter Storebæltsbroen 4.5. Bompenge for transportmidler, der benytter Øresundsbroen 4.6. Bompenge for transportmidler til betalende passagerer med flere end 9 siddepladser 4.7. Bompenge for transportmidler til betalende passagerer med færre end 9 siddepladser 4.8. Bompenge for køretøjer, der benyttes i forbindelse med en konference, messe, udstilling eller kongres 4.8.1. For arrangøren af begivenheden 4.8.2. For en deltager i begivenheden, hvis udgiften afholdes direkte af arrangøren Kode 5. Rejseudgifter, herunder udgifter til taxa og offentlig transport 5.1. For den afgiftspligtige person eller en ansat hos den afgiftspligtige person 5.2. For andre end den afgiftspligtige person eller en ansat hos den afgiftspligtige person 5.3. For den afgiftspligtige person eller en ansat hos den afgiftspligtige person i forbindelse med en konference, messe, udstilling eller kongres 5.3.1. For arrangøren af begivenheden 5.3.2. For en deltager i begivenheden, hvis udgiften afholdes direkte af arrangøren Kode 6. Udgifter til indkvartering 6.1. Udgifter til logi og indkvartering for den afgiftspligtige person eller en ansat hos den afgiftspligtige person 6.2. Udgifter til logi og indkvartering for andre personer end den afgiftspligtige eller en ansat hos den afgiftspligtige 6.3 .Udgifter til logi og indkvartering for den afgiftspligtige person eller en ansat hos den afgiftspligtige person, der deltager i kvalificerende konferencer 6.4. Udgifter til logi og indkvartering for den afgiftspligtige person eller en ansat hos den afgiftspligtige person i forbindelse med en konference, messe, udstilling eller kongres 6.4.1. For arrangøren af begivenheden 6.4.2. For en deltager i begivenheden, hvis udgiften afholdes direkte af arrangøren 6.5. Udgifter til logi og indkvartering for en ansat hos en afgiftspligtig person, der leverer varer eller tjenesteydelser 6.6. Udgifter til logi og indkvartering for senere levering 6.7. Andre udgifter til logi end de i 6.5 eller 6.6 nævnte Kode 7. Føde- og drikkevarer og restaurationsydelser 7.1. Føde- og drikkevarer, der leveres af hoteller, barer, restauranter og pensionater, inkl. morgenmad 7.1.1. For den afgiftspligtige person eller en ansat hos den afgiftspligtige person 7.1.2. For andre personer end den afgiftspligtige person eller en ansat hos den afgiftspligtige person 7.2. Føde- og drikkevarer, der leveres i forbindelse med en konference, messe, udstilling eller kongres 7.2.1. For arrangøren af begivenheden 7.2.2. For en deltager i begivenheden, hvis udgiften afholdes direkte af arrangøren 7.3. Føde- og drikkevarer for en ansat hos en den afgiftspligtige person, der leverer varer eller tjenesteydelser 7.4. Restaurationsydelser, der købes til senere levering 7.5. Andre køb af føde- og drikkevarer eller restaurationsydelser end de i 7.2, 7.3 og 7.4 nævnte Kode 8. Entré til messer og udstillinger 8.1. For den afgiftspligtige person eller en ansat hos den afgiftspligtige person 8.2. For andre end den afgiftspligtige person eller en ansat hos den afgiftspligtige person Kode 9. Udgifter til luksusvarer, fornøjelser og repræsentation 9.1. Køb af alkohol 9.2. Køb af tobaksvarer 9.3. Udgifter til receptioner og repræsentation 9.3.1. Til reklameformål 9.3.2. Ikke til reklameformål 9.4. Udgifter til vedligeholdelse af lystfartøjer 9.5. Udgifter til kunstværker, samlerobjekter og antikviteter 9.6. Udgifter til luksusvarer, fornøjelser og repræsentation til reklameformål 9.7. Andre udgifter til luksusvarer, fornøjelser og repræsentation end de i 9.1, 9.2 og 9.3 nævnte Kode 10. Andet 10.1. Værktøj 10.2. Reparation i garantiperioden 10.3. Tjenesteydelser i forbindelse med uddannelse 10.4. Arbejde på ejendom 10.4.1. Arbejde på fast ejendom 10.4.2. Arbejde på fast ejendom, der anvendes som bolig 10.4.3. Arbejde på løsøre, bortset fra kode 3 10.5. Køb eller leje af ejendom 10.5.1. Køb eller leje af fast ejendom 10.5.2. Køb eller leje eller fast ejendom, der anvendes som bolig eller til rekreations- eller fritidsformål 10.5.3. Køb eller lejle af løsøre, som har tilknytning til eller anvendes i fast ejendom, der anvendes som bolig eller til rekreations- eller fritidsformål 10.5.4. Køb eller leje af løsøre, bortset fra kode 2 10.6. Levering af vand, gas eller elektricitet gennem et distributionsnetværk 10.7. Gaver af ringe værdi 10.8. Udgifter til kontorudstyr 10.9. Deltagelse i messer og seminarer, uddannelse eller undervisning 10.9.1. Messer 10.9.2. Seminarer 10.9.3. Uddannelse 10.9.4. Undervisning 10.10. Faste supplerende beløb for husdyr- og landbrugsprodukter 10.11. Udgifter til postforsendelser til lande uden for EU 10.12. Udgifter til telefax og telefon i forbindelse med bolig 10.13. Varer og tjenesteydelser, som en rejsearrangør anskaffer direkte til den rejsende 10.14. Køb af varer til videresalg, bortset fra 1.6 10.15. Køb af tjenesteydelser til videresalg, bortset fra 6.6 og 7.4 10.16. Arbejde på ejendom 10.16.1. Arbejde på fast ejendom, der anvendes som bolig eller til rekreations- eller fritidsformål 10.16.2. Arbejde på fast ejendom, bortset fra 10.16.1 10.16.3. Arbejde på løsøre, som har tilknytning til eller anvendes i fast ejendom i 10.16.1 10.16.4. Arbejde på løsøre, bortset fra 10.16.3 10.17. Udgifter til ejendom 10.17.1. Udgifter til fast ejendom, der anvendes som bolig eller til rekreations- eller fritidsformål 10.17.2. Udgifter til fast ejendom, bortset fra 10.17.1









BILAG IV

Model til medlemsstaternes meddelelse af oplysninger til Kommissionen, jf. artikel 49, stk. 3, i forordning (EU) nr. 904/2010

Medlemsstat:

År:







Del A: statistikker pr. medlemsstat: Artikel 7-12 Artikel 15 Artikel 16 Artikel 25 Rubrik 1 2 3 4 5 6 7 8 9 10 11 12 13 Modtagne anmodninger om oplysninger Sendte anmodninger om oplysninger Forsinkede + udestående svar Modtagne svar inden for 1 måned Modtagne meddelelser efter artikel 12 Modtagne spontane oplysninger Sendte spontane oplysninger Modtagne anmodninger om tilbagemelding Sendte tilbagemeldinger Sendte anmodninger om tilbagemelding Modtagne tilbagemeldinger Modtagne anmodninger om administrative meddelelser Sendte anmodninger om administrative meddelelser AT BE BG CY CZ DE DK EE EL ES FI FR ▼M1 HR ▼B GB HU IE IT LT LU LV MT NL PL PT RO SE SI SK Total







Del B: Andre globale statistikker: Statistikker over de erhvervsdrivende 14 Antal erhvervsdrivende, der har erklæret at have foretaget erhvervelser inden for Fællesskabet i kalenderåret 15 Antal erhvervsdrivende, der har erklæret at have foretaget salg af varer og/eller tjenesteydelser inden for Fællesskabet i kalenderåret Statistikker over kontroller og undersøgelser 16 Antal gange, hvor artikel 28 i forordning (EU) nr. 904/2010 (tilstedeværelse i administrative kontorer og deltagelse i administrative undersøgelser) er anvendt 17 Antal samtidige kontroller, som medlemsstaten har iværksat (artikel 29 og 30 i forordning (EU) nr. 904/2010) 18 Antal samtidige kontroller, som medlemsstaten har deltaget i (artikel 29 og 30 i forordning (EU) nr. 904/2010) Statistikker om automatisk udveksling af oplysninger uden anmodning (omarbejdning af Kommissionens forordning (EU) nr. 79/2012) 19 Antal momsregistreringsnumre, som er tildelt afgiftspligtige personer, der ikke er etableret i Deres medlemsstat (artikel 3, stk. 1, litra a), i forordning (EU) nr. 79/2012) 20 Omfang af oplysninger om nye transportmidler (artikel 3, stk. 2, i forordning (EU) nr. 79/2012), som er videresendt til andre medlemsstater Fakultative rubrikker (fri tekst) 21 Eventuel anden (automatisk) udveksling af oplysninger, som ikke er omfattet af de foregående rubrikker. 22 Gavnlige virkninger og/eller resultater af det administrative samarbejde.









BILAG V

Ophævede forordninger

Kommissionens forordning (EF) nr. 1925/2004

(EUT L 331 af 5.11.2004, s. 13)

Kommissionens forordning (EF) nr. 1792/2006

(EUT L 362 af 20.12.2006, s. 1)

Kommissionens forordning (EF) nr. 1174/2009

(EUT L 314 af 1.12.2009, s. 50)









BILAG VI







Sammenligningstabel Forordning (EF) nr. 1925/2004 Forordning (EF) nr. 1174/2009 Nærværende forordning Artikel 1 Artikel 1 Artikel 2 — Artikel 3, nr. 1) og 2) Artikel 2, nr. 1) og 2) Artikel 3, nr. 3), 4) og 5) — Artikel 4, stk. 1 og 2 Artikel 3, stk. 1 og 2 Artikel 4, stk. 3, 4 og 5 — Artikel 5, stk. 1 Artikel 4 Artikel 5, stk. 2 — Artikel 6 Artikel 5 Artikel 7 Artikel 6 Artikel 8 — Artikel 9 Artikel 11 Artikel 10 Artikel 12 Artikel 11 Artikel 14 Bilag Bilag IV Artikel 1 Artikel 8 Artikel 2 Artikel 9 Artikel 3 Artikel 10 Bilag Bilag III

▼M3









BILAG VII

Fælles datasæt og tekniske detaljer til lagring af og automatiseret adgang til toldoplysninger

I denne tabel fastsættes det, hvilken oplysning, der er omhandlet i artikel 17, stk. 1, litra f), i forordning (EU) nr. 904/2010, der svarer til hvilket dataelement, som er udvekslet via det elektroniske system, der er omhandlet i artikel 56, stk. 1, i gennemførelsesforordning (EU) 2015/2447.







Oplysning som omhandlet i artikel 17, stk. 1, litra f), i forordning (EU) nr. 904/2010 Dataelementets løbenummer som fastsat ved gennemførelsesforordning (EU) 2015/2447 Dataelementets navn samt supplerende oplysninger som fastsat ved gennemførelsesforordning (EU) 2015/2447 Importørens momsregistreringsnummer i indførselslandet 3/40 FR1 Identifikationsnummer for supplerende fiskale referencer (part: importør) Momsregistreringsnummer for importørens fiskale repræsentant i indførselslandet 3/40 FR3 Identifikationsnummer for supplerende fiskale referencer (part: fiskal repræsentant) Kundens momsregistreringsnummer i en anden medlemsstat 3/40 FR2 Identifikationsnummer for supplerende fiskale referencer (part: kunde) Oprindelsesland 5/15 eller 5/16 Oprindelsesland eller præferenceoprindelsesland Bestemmelsesland 5/8 Bestemmelsesland Varekode 6/14 Varekode — KN-kode Samlet beløb 4/4 B00 Beregningsgrundlag (*1) Varens pris 8/6 Statistisk værdi Nettovægt 6/1 Nettomasse (kg) ( *1 ) Hvis den EU-kode, der er anført under dataelement nr. 4/3 (beregning af afgifter — Afgiftstype), er B00.

Valutaen for de oplysninger, der lagres i det elektroniske system, som omhandlet i artikel 56, stk. 1, i gennemførelsesforordning (EU) 2015/2447, er euro. Vekselkursen mellem indførselsmedlemsstatens valuta og euro udregnes automatisk af systemet.









BILAG VIII

Fælles data og tekniske detaljer til automatiseret undersøgelse af oplysninger fra køretøjsregistre

1. FORPLIGTELSE

Hvert dataelement, der indberettes i henhold til punkt 4 i dette bilag, skal meddeles, når oplysningerne er tilgængelige i en medlemsstats nationale køretøjsregister.

2. SØGNING EFTER KØRETØJ/EJER/BRUGER

Der findes fem forskellige måder at søge efter oplysninger fra køretøjsregistre:

1) ved hjælp af stelnummer, referencedato og -tidspunkt (ikke obligatorisk)

2) ved hjælp af registreringsnummer, stelnummer (ikke obligatorisk), referencedato og -tidspunkt (ikke obligatorisk).

3) ved hjælp af køretøjets bruger, fødselsdato (ikke obligatorisk), referencedato og -tidspunkt (ikke obligatorisk)

4) ved hjælp af køretøjets ejer, fødselsdato (ikke obligatorisk), referencedato og -tidspunkt (ikke obligatorisk)

5) ved hjælp af momsnummer for køretøjets bruger/ejer, referencedato og -tidspunkt (ikke obligatorisk).

Uden at det berører forpligtelsen i punkt 1 i dette bilag, kan medlemsstaterne beslutte ikke at muliggøre alle disse søgemåder, såfremt de vurderer, at én eller flere udgående anmodninger ikke opfylder deres Eurofiscforbindelsestjenestemænds behov eller, i tilfælde af indgående anmodninger, hvis de ønskede oplysninger ikke er tilgængelige i den pågældende medlemsstats nationale køretøjsregister.

3. TYPER AF FORESPØRGSLER

Ved hjælp af de datasæt, der er defineret i punkt 4 i dette bilag, og den type søgning, der er fastsat i punkt 2, kan der foretages syv forskellige typer forespørgsler:

1) Forespørgsler vedrørende køretøjets ejer/bruger: Anmodning om et begrænset sæt oplysninger om et køretøj og dets ejer og/eller bruger ved hjælp af landekode og registreringsnummer eller stelnummer samt referencedato/-tidspunkt. Foretages forespørgslen ved hjælp af stelnummer, kan anmodningen sendes til flere eller samtlige tilsluttede lande.

2) Udvidet forespørgsel vedrørende køretøjets ejer/bruger: Anmodning om et udvidet sæt tekniske data om et køretøj, registreringsdata og oplysninger om dets ejer og/eller bruger ved hjælp af landekode og registreringsnummer eller stelnummer samt referencedato/-tidspunkt. Foretages forespørgslen ved hjælp af stelnummer, kan anmodningen sendes til flere eller samtlige tilsluttede lande.

3) Forespørgsel vedrørende et køretøjs tidligere ejere/brugere: Anmodning om en liste over alle et køretøjs tidligere ejere/brugere, uanset i hvilke lande køretøjet har været indregistreret, ved hjælp af stelnummer uden angivelse af dato/tidspunkt. Denne anmodning kan sendes til flere eller samtlige tilsluttede lande.

4) Forespørgsel vedrørende køretøjer ved hjælp af ejer/bruger: Anmodning, med et begrænset sæt identifikationsoplysninger, vedrørende alle køretøjer, der er indregistreret i en fysisk persons navn, ved hjælp af ejerens/brugerens fornavn, efternavn, fødselsdato (ikke obligatorisk) eller ID-nummer (ikke obligatorisk), eller som er indregistreret i en juridisk persons navn, ved hjælp af selskabets registreringsnavn.

5) Forespørgsel vedrørende et køretøj ved hjælp af momsnummer: Anmodning, med et begrænset sæt identifikationsoplysninger, vedrørende alle køretøjer, der er indregistreret i en fysisk persons navn, ved hjælp af momsnummeret.

6) En bundtet version af ovennævnte forespørgsler 1, 2, 3, 4 og 5, der indeholder flere sager. Et bundt sendes altid til ét bestemt land

7) En hit-/intet hit-forespørgsel, som indeholder flere stelnumre, sendes til flere lande. Som svar vil den anmodende medlemsstat modtage en række tabeller (en tabel pr. besvarende medlemsstat) med en angivelse af, hvilke stelnumre der blev fundet/ikke fundet. Denne funktion vil kun være tilgængelig i bundtmodus.

Normalt søges der med aktuel dato og tidspunkt, men det er muligt at foretage søgninger med referencedatoer og -tidspunkter i fortiden. Hvis der søges med referencedato og -tidspunkt i fortiden, og der ikke foreligger historiske oplysninger i den pågældende medlemsstats register, fordi sådanne oplysninger slet ikke registreres, kan der i stedet gives aktuelle oplysninger med angivelse af, at det drejer sig om aktuelle oplysninger.

Uden at det berører forpligtelsen i punkt 1 i dette bilag, kan medlemsstaterne beslutte ikke at muliggøre alle disse søgemåder, såfremt de, i tilfælde af udgående anmodninger, vurderer, at én eller flere af dem ikke opfylder Eurofiscforbindelsestjenestemænds behov eller, i tilfælde af indgående anmodninger, at de ønskede oplysninger ikke er tilgængelige i den pågældende medlemsstats nationale køretøjsregister.

4. DATASÆT







Oplysninger om køretøjets bruger Navn (eller firmanavn) på brugeren af registreringsattesten Der anvendes særskilte felter til efternavn, indføjelser, titler mv., og navnet meddeles i trykt format. Fornavn Der anvendes særskilte felter til fornavn(e) og initialer, og navnet meddeles i trykt format. Adresse Der anvendes særskilte felter til gadenavn, husnummer, tilbygning, postnummer, bopæl, opholdsland mv., og adressen meddeles i trykt format. Fødselsdato Juridisk enhed Enkeltperson, forening, virksomhed, firma mv. ID-nummer En kode der entydigt identificerer personen eller virksomheden. Type ID-nummer Den anvendte type ID-nummer (f.eks. pasnummer). Momsnummer Startdato for ibrugtagning Startdato for ibrugtagning af køretøjet. Denne dato vil ofte være den samme, som er trykt under (I) på køretøjets registreringsattest. Slutdato for ibrugtagning Ophørsdato for ibrugtagning af køretøjet. Oplysninger om køretøjets ejer Navn (eller firmanavn) på ejeren Der anvendes særskilte felter til efternavn, indføjelser, titler mv., og navnet meddeles i trykt format. Fornavn Der anvendes særskilte felter til fornavn(e) og initialer, og navnet meddeles i trykt format. Adresse Der anvendes særskilte felter til gadenavn, husnummer, tilbygning, postnummer, bopæl, opholdsland mv., og adressen meddeles i trykt format. Fødselsdato Juridisk enhed Enkeltperson, forening, virksomhed, firma mv. ID-nummer En kode der entydigt identificerer personen eller virksomheden. Type ID-nummer Den anvendte type ID-nummer (f.eks. pasnummer). Momsnummer Startdato for ejerskabet Startdato for ejerskab af køretøjet. Denne dato vil ofte være den samme, som er trykt under (I) på køretøjets registreringsattest. Slutdato for ejerskabet Slutdato for ejerskab af køretøjet. Data vedrørende køretøjer Registreringsnummer Stelnummer Indregistreringsland Fabrikat (D.1) f.eks. Ford, Opel, Renault osv. Køretøjets handelstype (D.3) f.eks. Focus, Astra, Megane osv. Køretøjets art/EU-kategorikode f.eks. knallert, motorcykel, bil osv. Farve Kilometerstand Masse Det ibrugtagne køretøjs masse. Dato for første indregistrering Dato for første gang køretøjet er blevet indregistreret, uanset hvor i verden. Startdato for (aktuel) indregistrering Dato for den indregistrering, som fremgår af køretøjets attest. Slutdato for indregistrering Slutdato for den indregistrering, som fremgår af køretøjets attest. Denne dato vil eventuelt angive gyldighedsperioden, som fremgår af attesten, hvis denne ikke er ubegrænset (dokumentforkortelse: H). Status Skrottet, stjålet, eksporteret, osv. Startdato for status Slutdato for status